钦定古今图书集成/理学汇编/经籍典/第104卷 > 汉扬雄太元经二 > 《元告第十五》
## 钦定古今图书集成/理学汇编/经籍典/第104卷 > 汉扬雄太元经二 > 《元告第十五》

元生神象二，神象二生规，规生三摹，三摹生九据。元
一摹而得乎天，故谓之有天；再摹而得乎地，故谓之
有地；三摹而得乎人，故谓之有人。天三据而乃成，故
谓之“始中终”；地三据而乃形，故谓之“下中上”；人三据
而乃著，故谓之“思福祸下欱。”〈音合〉上欱出入九虚，小索
大索，周行九度。元者，神之魁也。天以不见为元，地以
不形为元，人以心腹为元。天奥西北，郁化精也。地奥
黄泉，隐魄荣也，人奥思虑，含至精也。“天穹隆而周乎
下，地旁薄而向乎上人。”“而处乎中。”天浑而，故其运不已；地𬯎而静，故其生不迟；人驯乎天地，故其
施行不穷。天地相对，日月相刿，山川相流，轻重相浮，
阴阳相续，尊卑不相黩。是故地坎而天严，月遄而日
湛。五行迭王，四时不俱壮。日以昱乎昼，月以昱乎夜，
昴则登乎冬，火则发乎夏，南北定位，东西通气，万物
错离乎其中。元一德而作五生，一刑而作五克，五生
不相殄，五克不相逆。不相殄乃能相继也，不相逆乃
能相治也，相继则父子之道也，相治则君臣之宝也。
元日书，斗书而月不书，常满以御虚也。岁宁恙而年
病，十九年七闰，天之偿也。阳动吐，阴静翕，阳道常饶，
阴道常乏，阴阳之道也。天彊健而侨躆，一昼一夜自
复而有馀。日有南有北，月有往有来。日不南不北，则
无冬无夏；月不往不来，则望晦不成。圣人察朒朓侧
匿之变，而律乎日月雄雌之序，经之于无已也。故元
鸿纶，天元娄，而拑之于将来者乎？大无方，易无时，然
后为神鬼也。神游乎六宗，魂魂万物，动而常冲。故元
之辞也，沈以穷乎下，浮以际乎上；曲而端，散而聚，美
也不尽于味，大也不尽其汇，上连下连，非一方也。远
近无常，以类行也。或多或寡，事适乎明也。故善言天
地者以人事，善言人事者以天地。明晦相推而日月
逾迈，岁岁相荡而天地弥陶，之谓神明不穷。原本者
难由，流末者易从。故有宗祖者，则称乎孝，序君臣者，
则称乎忠。实告大训。